H Ελλάδα πρέπει να εργαστεί μαζί με την Ευρωπαϊκή Ενωση για την εξεύρεση μιας λύσης εφαρμόζοντας παράλληλα και τις απαιτούμενες μεταρρυθμίσεις, είπε ο Ρώσος υπουργός Οικονομικών, Αnton Siluanov.

Σύμφωνα με τα όσα μεταδίδουν τα ρωσικά ΜΜΕ, ο Ρώσος υπουργός τόνισε ότι δεν μπορούμε να μιλάμε σε αυτή την φάση για χρεοκοπία της χώρας.

Επιπλέον ανέφερε ότι ο Αλέξης Τσίπρας ενημέρωσε τον Ρώσο Πρόεδρο στην τηλεφωνική τους επικοινωνία ότι η πληρωμή της δόσης του Ιουνίου προς το ΔΝΤ αναβλήθηκε και θα πραγματοποιηθεί στο τέλος του μήνα συνδυαστικά με τις υπόλοιπες. «Η Ελλάδα μαζί με την ΕΕ πρέπει να βρουν την σωστή λύση για να καταφέρει η χώρα να αποπληρώσει τις υποχρεώσεις της εφαρμόζοντας παράλληλα και τις μεταρρυθμίσεις», είπε χαρακτηριστικά μιλώντας σε δημοσιογράφους.

Τέλος, σύμφωνα με το δημοσίευμα, ο Siluanov δεν θέλησε να απαντήσει στο ερώτημα πώς βλέπει η Ρωσία το ελληνικό ζήτημα.